Alv Knutsson

Alv Knutsson (født 1420, død 1496) var en norsk riksråd under Kalmarunionen og den rikeste godseieren i Norge på 1400-tallet.Halvard Bjørkvik, Alv Knutsson i Norsk biografisk leksikon.

Alv Knutsson var sønn av den svenske adelsmannen Knut Jönsson Posse, som grunnla den svenske adelsslekten Tre Rosor. Alv giftet seg med den norske fru Agnes Alvsdatter, arving til Giske- og Sudreim- godsene. Hun var av Bjarkøyætten, og stammet dermed fra Erling Skjalgsson og Tore Hund. Alv Knutsson fikk disse eiendommene i arv. Han satt med en rekke viktige embeder og lensposter i sin levetid.

Agnes Alvsdatter stammet også fra kong Håkon 5.s frilledatter Agnes Håkonsdatter. Døpenavnet Agnes ble derfor holdt i hevd blant hennes etterkommere, og da Norge stod uten konge i 1448, ble Alv Knutssons grandonkel Sigurd Jonsson nevnt blant kandidatene til tronen, men var ikke interessert. Som sin far giftet Alv seg med en norsk kvinne, stormannsdatteren Magnhild Oddsdatter fra Voss, arving til Finne og mange andre gårder på Vestlandet. I sitt første ekteskap var hun gift med en ridder og lensherre i Gudbrandsdalen, Bengt Hartvigson. Han ble snart drept i et bondeopprør. Magnhild giftet seg igjen, med Sigurd Skaktavl fra storgården Grefsheim ved Mjøsa. De rakk å få sønnen Karl Sigurdsson før også denne mannen døde. Magnhild var enke to ganger da hun giftet seg med Alv Knutsson. De fikk datteren Karine og to sønner, Knut som var oppkalt etter sin farfar, og Odd som ble oppkalt etter morfaren. Familien bosatte seg på Grefsheim, midtveis mellom farens familie i Sverige og morens på Vestlandet.Øystein Hellesøe Brekke: Knut Alvssons krig (s. 19-21), forlaget Vigmostad Bjørke, Bergen 2017, ISBN 978-82-419-1453-8 Ekteparet fikk innstiftet et eget alter for seg i Hamar domkirke, St. Annas alter, som de ga rikelige gaver til.Per-Øivind Sandberg, Magnhild Oddsdatter i Norsk biografisk leksikon. 

Etter Knut Alvssons død gikk Grefsheim over til hans ugifte søster Karine Alvsdatter. Det ble sagt at klokkene i Hamar domkirke begynte å ringe først når kirkebåten ble sett å legge ut fra Grefsheims brygge. Karine testamenterte Grefsheimgodset, «i alt flere hundre gårder», til Hamar bispestol og domkirke.Grefsheims historie Biskop Mogens fikk ikke sitte med arven lenge før mennene til Iver Jenssøn Jernskjegg fra Hovinsholm på Helgøya sikret seg dem på vegne av den danske riksråd Truid Ulfstand, gift med en datter av Karine Alvsdatters brordatter. Det gamle Grefsheim fra Alv Knutssons tid brant ned i 1714.Grefsheims historie, Aftenposten 29. september 1962

Familie
Alv Knutsson var gift med Magnhild Oddsdatter (Finne), født ca. 1425, død 1499.

Barn:
 Knut Alvsson (Tre Rosor). Svenskt riksråd. Død 1502 (drept).
 Odd Alvsson (Tre Rosor). Død 1497 (drept).
 Karine Alvsdatter (Tre Rosor). Død 1536.

Referanser

Knutsson, Alv
Kategori:1400-tallet i Norge‎
Kategori:Norske riksråder